**Sigvard Oscar Fredrik Bernadotte af Wisborg** (født 7. juni 1907 på Drottningholm slott, død 4. februar 2002 i Stockholm) var en svensk kunstner. Han var sønn av kong Gustav VI Adolf av Sverige og hans første hustru, prinsesse Margaret av Connaught. Bernadotte ble født som prins av Sverige, men tapte sin tittel som følge av ekteskap. Han fikk tittel som greve i Luxembourg.

Liv og virke
------------

### Bakgrunn

Til forskjell fra sin eldre bror Gustaf Adolf fulførte prins Sigvard sin skolegang.[] Han studerte ved Lundsbergs skola og ble i 1926 den første i familien Bernadotte som tok *studentexamen*.[] Høsten 1926 skrev han inn seg ved Uppsala universitet og ble samtidig medlem av Uplands nation. Bernadotte studerte blant annet kunsthistorie for August Hahr og statsvitenskap for Axel Brusewitz. Bernadotte ble i 1929 det første medlem av familien Bernadotte som tok en akademisk eksamen.[]

Bernadotte søkte til kunstfag i Stockholm etter sine studier i Uppsala. Han ble i 1930 opptatt på Konstfacks dekorative linje og studerte under professor Olle Hjortzberg som skal ha ha hatt stor innflytelse til den stramme og konsentrerte formgivning Bernadotte senere skulle bli kjent for.[] Prinsen skal også inngått i gruppen av malere som hjalp med å dekorere Stockholmsutställningen 1930.[]

Han utdannet seg også til infanterioffiser og tjenestegjorde som løytnant i Svea Livgarde under andre verdenskrig.

Han var hele tiden interessert i teater og skapte flere skisser til teaterdekorer.[] Han studerte senere teater i München og arbeidet som regiassistent ved UFA i Berlin. Han var senere også ansatt i filmselskapet Metro-Goldwyn-Mayer i Culver City i California, og han har også satt noen spor i svensk film.[] I 1940- og 1950-årene produserte han for eksempler mange plakater.

### Ekteskap, tap av tittel og arverett

Han ble født som *Hans Kongelige Høyhet prins Sigvard av Sverige, hertug av Uppland*, men mistet både tittel og arverett da han giftet seg med Erica Patzek i London den 8. mars 1934. Han ble da helt enkelt hetende *Sigvard Bernadotte*. 2. juli 1951 ble han imidlertid adlet til greve av Wisborg i Luxembourg av storhertuginne Charlotte av Luxembourg.

Grev Sigvard skilte seg fra Patzek i 1943 og giftet seg 26. oktober samme år med Sonja Robbert. De fikk en sønn, grev Michael Bernadotte af Wisborg, født 1944. Ekteskapet tok slutt i 1961, og grev Sigvard giftet seg for tredje gang i Stockholm 30. juli 1961 med Marianne Lindberg.

Grev Sigvard nektet å godta at han ble fratatt sin prinsetittel i 1934. I 1983 gikk han til Den europeiske menneskerettsdomstolen og krevde å få tilbake tittelen sin, som han mente var en medfødt rett som ikke kunne fratas ham. Han fikk medhold, men nevøen, kong Karl XVI Gustav av Sverige, godtok aldri denne avgjørelsen.[] Grev Sigvard titulerte imidlertid seg selv prins resten av sitt liv.

### Kunstner

Foruten sin kongelige bakgrunn er grev Sigvard også kjent som kunstner og formgiver. Han hadde utdannelse fra Uppsala, Stockholm og München, og laget blant annet skisser til teater- og filmdekorer. Blant annet var han ansatt ved et filmselskap i Hollywood. Han har også laget brukskunst så vel som eksklusivt sølvarbeide for blant annet Georg Jensen og Nilsjohan. Han laget blant annet flasken til Explorer Vodka. 

I 1975 utgav han sine memoarer, kalt *Krona eller klave*.

Bilder bruksgjenstander, Bernadotte Design
------------------------------------------

* Fløtekanne/Termos for Georg Jensen, 1938/2002Fløtekanne/Termos for *Georg Jensen*, 1938/2002
* Skålserie Margrethe for Rosti, 1950Skålserie *Margrethe* for Rosti, 1950
* Boksåpneren Röda Clara for Nilsjohan 1966.Boksåpneren *Röda Clara* for Nilsjohan 1966.
* Plastlaminat med mønsteret Virrvarr for Perstorp AB 1960, på trykkplater for stasjonsdørene i Stockholms tunnelbanePlastlaminat med mønsteret *Virrvarr* for Perstorp AB 1960, på trykkplater for stasjonsdørene i Stockholms tunnelbane
* Rustfri vannkjele for Modernum, 1954Rustfri vannkjele for *Modernum*, 1954

Referanser
----------

1. ↑   Munzinger Personen, oppført som Sigvard Graf Bernadotte, Munzinger IBA 00000004484, besøkt 9. oktober 2017[Hentet fra Wikidata]
2. ↑   Artists of the World Online, oppført som Sigvard Bernadotte af Wisborg, AKL Online kunstner-ID 10119795[Hentet fra Wikidata]
3. 1 2   Autorités BnF, oppført som Sigvard Bernadotte, BNF-ID 16253719f[Hentet fra Wikidata]
4. 1 2   The Peerage, oppført som Sigvard Oscar Fredrik Bernadotte, Prince of Sweden, The Peerage person ID p10110.htm#i101094, besøkt 9. oktober 2017[Hentet fra Wikidata]
5. ↑   Find a Grave, oppført som Sigvard of Sweden, Find a Grave-ID 15919361, besøkt 9. oktober 2017[Hentet fra Wikidata]
6. ↑   KulturNav, oppført som Sigvard Bernadotte, KulturNav-ID 81e50674-a656-4a1d-bb8e-13ea5966b1d9, besøkt 9. oktober 2017[Hentet fra Wikidata]
7. 1 2 3   The Peerage person ID p10110.htm#i101094, besøkt 7. august 2020[Hentet fra Wikidata]
8. ↑   The Peerage[Hentet fra Wikidata]
9. ↑   det svenske Nasjonalmuséets kunstnerliste, utgitt 12. februar 2016[Hentet fra Wikidata]
10. ↑  Svensk uppslagsbok, 2:a upplagan, 1947

Litteratur
----------

* Marie Tornehave: *Sigvard Bernadottes silverdesign,* Bokförlaget Signum (2013)
* Thomas Lindblad: *Sigvard Bernadotte och skandinavisk industridesign*, Bokförlaget Atlantis (2010)
* Tove Gyllenstierna: *Designprinsen Sigvard Bernadotte,* Bokförlaget Forum (2006)
* *Skandinavisk Design*, Taschen GmbH, Köln (2002)
* *Industrial Design A–Z*, Taschen (2000)
* *Design Sigvard Bernadotte, Nationalmuseum 5 dec. 1997 - 15 mars 1998,* utställningskatalog
* *Svensk Industridesign*, Norstedts Förlag (1997)

Eksterne lenker
---------------

* (en) Sigvard Bernadotte – kategori av bilder, video eller lyd på Commons Rediger på Wikidata
* (en) Sigvard av Sverige på Internet Movie Database Rediger på Wikidata

* (da) Sigvard av Sverige på Filmdatabasen Rediger på Wikidata

* (en) Sigvard av Sverige hos The Movie Database Rediger på Wikidata
* (en) Sigvard av Sverige hos The Peerage Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Nationalencyklopedin **·** BIBSYS **·** Kunstindeks Danmark **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** KulturNav **·** Munzinger (iba)
 |